Temeljem članka 13. stavak 3. Zakona o sustavu strateškog planiranja i upravljanja razvojem Republike Hrvatske ("Narodne novine" broj 123/17) i članka 36. Statuta Općine Vladislavci („Službeni glasnik“ Općine Vladislavci br. 3/13, 3/17, 2/18, 4/20, 8/20 i 2/21) Općinski načelnik Općine Vladislavci dana 1. prosinca 2021. godine, donosi

**Z A K LJ U Č A K**

**o donošenju Provedbenog programa   
Općine Vladislavci   
za razdoblje 2021.–2025. godine**

**I.**

Donosi se Provedbeni program Općine Vladislavci za razdoblje 2021.–2025. godine.

**II.**

Ovaj Zaključak i Provedbeni program Općine Vladislavci za razdoblje 2021.–2025. godine bit će objavljeni u "Službenom glasniku" i na internetskim stranicama Općine Vladislavci.

KLASA: 400-01/21-01/05

UR.BROJ: 2158/07-02-21-2

Vladislavci, 1. prosinca 2021.

**Općinski načelnik**   
 Marjan Tomas

# Uvod

Provedbeni program je kratkoročni akt strateškog planiranja od značaja za jedinicu lokalne samouprave (u daljnjem tekstu: JLS) kojeg, sukladno članku 13. stavak 3. Zakona o strateškom planiranju i upravljanju razvojem Republike Hrvatske ("Narodne novine" broj 123/17. - u daljnjem tekstu: Zakon), donosi kao izvršno tijelo jedinice lokalne samouprave.

Sukladno članku 25. stavak 1. i 2. Zakona provedbeni programi osiguravaju provedbu posebnih ciljeva iz viših akata strateškog planiranja i poveznicu s proračunom JLS, a donose se za vrijeme trajanja mandata izvršnog tijela JLS i vrijede za taj mandat.

Sukladno članku 26. stavak 3. Zakona općinski načelnik donosi provedbeni program najkasnije 120 dana od dana stupanja na dužnost. Zbog specifičnih okolnosti koje su 2020. i 2021. godine zadesile Republiku Hrvatsku, Ministarstvo regionalnoga razvoja i fondova Europske unije produljilo je dopisom od 17. kolovoza 2021. godine, KLASA: 022-01/20-01/121, URBROJ: 538-04-4-1/357-21-6, rok za donošenje provedbenih programa jedinica lokalne i područne (regionalne) samouprave, koji je time produljen najkasnije do druge polovice prosinca 2021. godine.

1. **Vizija i misija Općine Vladislavci**

Vizija razvoja Općine Vladislavci za mandatno razdoblje 2021.-2025. godine polazi od zakonom definiranog djelokruga poslova koje obavlja kao jedinica lokalne samouprave: uređenje naselja i stanovanja, prostorno i urbanističko planiranje, komunalno gospodarstvo, briga o djeci, socijalna skrb, primarna zdravstvena zaštita, predškolsko odgoj i obrazovanje, kultura i sport, zaštita i unapređenje prirodnog okoliša, protupožarna i civilna zaštita, promet na svome području.

Sukladno analizi stanja i odabiru prioriteta, njeno ostvarenje planirano je kroz realizaciju razvojnih mjera, aktivnosti i projekata financiranih vlastitim i drugim sredstvima.

# Općina Vladislavci - tradicionalna općina modernih pogleda usmjerenih prema svakom pojedincu kao glavnoj okosnici kulturnog identiteta i gospodarskog prosperiteta temeljenog na poljoprivredi i gospodarstvu.

**Misija Općine Vladislavci u mandatnom razdoblju 2021. - 2025. je ulaganje u:**

* + - komunalnu i poduzetničku infrastrukturu te obrte i poljoprivredu, čime se podiže konkurentnost gospodarstva i kvaliteta proizvoda
    - obnovu i zaštitu kulturne i prirodne baštine, čime se čuva materijalno i nematerijalno nasljeđe naših sela
    - stipendiranje učenika i studenata, čime se jača lokalno tržište rada i smanjuje stopa nezaposlenosti
    - socijalne i društvene programe, čime se pomaže osobama u socioekonomski nepovoljnom položaju te se jača društveno povjerenje,
    - demografske programe, čime se potiče ostanak mladih te stvara bolja perspektiva za budućnost zajednice
    - implementaciju programa cjeloživotnog učenja svojih zaposlenika, čime se podiže stupanj učinkovitosti javne uprave te dostupnost i kvaliteta javnih usluga

Općinska vizija usklađena je i s vizijom Republike Hrvatske iz Nacionalne razvojne strategije do 2030: *Hrvatska je u 2030. godini konkurentna, inovativna i sigurna zemlja prepoznatljivog identiteta i kulture, zemlja očuvanih resursa, kvalitetnih životnih uvjeta i jednakih prilika za sve.*

Za potrebe prilagodbe promjenama u prioritetnim javnim politikama, promjenama u izvorima financiranja, te drugim nepredviđenim okolnostima, provedbeni program Općine Vladislavci moguće je ažurirati jednom godišnje, odnosno prema utvrđenoj potrebi.

1. **PRIORITETI RAZVOJA**

Sukladno analizi razvojnih potreba, definirano je **pet r**azvojnih prioriteta:

* 1. **Gospodarstvo, poduzetništvo i poljoprivreda**
  + Unutar prioriteta planirane su sljedeće aktivnosti:
* nastavak subvencioniranja poljoprivrednika kroz Program potpora u poljoprivredi, te osiguranje adekvatne i stručne podrške poljoprivrednim proizvođačima (edukacije, pomoć kod pripreme investicijskih projekata, pomoć preko LAG-a)
* podrška u pripremi i provedbi projekata koji će se financirati iz državnog proračuna ili fondova EU
  1. **Kultura, turizam i sport**

Unutar prioriteta planirane su sljedeće aktivnosti:

* nastavak ulaganja u programe iz područja kulture, uz posebno poticanje razvoja KUD-ova i udruga
* sanacija društvenih domova u naseljima Vladislavci, Dopsin, Hrastin
* nastavak održavanja tradicionalnih manifestacija na području Općine Vladislavci: Rušenje majpana u Hrastinu, Ivanjsko sijelo u Vladislavcima, Grahijada, Čobanijada, Roštiljada, Igra kolo , Jeseni u Hrastinu, Ivanjsko jahanje i Advent u Općini Vladislavci, te iste manifestacije kontinuirano podizati na višu razinu uz kvalitetne kulturne, zabavne i sportske sadržaje
* razvoj biciklističkih ruta kroz izgradnju biciklističkih staza na području općine
* izgradnja sportsko-rekreacijskog centra u Vladislavcima
* izgradnja dječjih igrališta
* izgradnja vježbališta za fitness na otvorenom u svim naseljima
* podrška sportskim i ostalim udrugama koje djeluju na području općine u pripremi projekata za financiranje iz EU fondova s ciljem jačeg i aktivnijeg uključivanja mladih
  1. **Komunalna infrastruktura, zaštita okoliša i promet**

Unutar prioriteta planirane su sljedeće aktivnosti:

* Rekonstrukcija nerazvrstanih cesta na području Općine Vladislavci
* Rekonstrukcija pješačkih staza na području Općine Vladislavci
* Izgradnja trgova u središtu naselja Dopsin i Hrastin
* Izgradnja javne rasvjete između naselja Vladislavci - Kudeljara i Kudeljara - Hrastin
* Izgradnja pješačkih staza između naselja Vladislavci – Dopsin i naselja Vladislavci – Hrastin
* Izgradnja sustava otpadnih voda na području općine
* Postavljanje kamera na javnim površinama u svim naseljima
* Sanacija parkirališta kod ambulante obiteljske medicine i ljekarne u Vladislavcima, te kod nogometnog igrališta u Dopsinu
* razvijanje kapaciteta za održivo gospodarenje otpadom
  1. **Obrazovanje, demografska i socijalna politika**

Unutar prioriteta planirane su sljedeće aktivnosti:

* Izgradnja dječjeg vrtića u naselju Vladislavci
* Nastavak provedbe postojećih demografskih mjera i mjera za uređenje naselja:

Mjere za poticanje uređenja naselja su:

- Mjera 1. - Energetska učinkovitost i energetska obnova obiteljskih kuća -

- Mjera 2. – Uklanjanje starih objekata

- Mjera 3 - Izgradnja novih stambenih objekata i kupovina stambenih objekata na području Općine Vladislavci

- Mjera 4 – dodjela novčane nagrade za najuređeniju okućnicu

- Mjera 5. - Uređenje pročelja

- Mjera 6. - Sufinanciranje priključenja na vodoopskrbnu mrežu

Mjere za poticanje demografske obnove su:

- Mjera 7. - Pomoć novorođenom djetetu

- Mjera 8 - Stipendiranje studenata

- Mjera 9 - Nagrađivanje najboljih učenika osnovnih škola

- Mjera 10. - Prijevoz učenika srednjih škola i studenata

- Mjera 11. - Sufinanciranje školskih udžbenika

- Mjera 12 – Sufinanciranje školske prehrane

- Mjera 13- sufinanciranje program predškolskog odgoja

- Mjera 14 – Sufinanciranje rada zdravstvenih ustanova

- Mjera 15 – Nabavka školskog pribora za učenike prvog razreda osnovne škole

- Mjera 16- Nabavka školskog pribora za polaznike „predškole“ u dječjem vrtiću u

Vladislavcima

- Mjera 17 – Nabavka poklon paketa za blagdane-

- Mjera 18 - financiranje nabavke radnih bilježnica za učenike osnovne škole

- Mjera 19 – sufinanciranje javnog linijskog prijevoza

- Mjera 20 - stipendiranje učenika srednjih škola

- Mjera 21- sufinanciranje troškova polaganja vozačkog ispita srednjoškolcima i

studentima s područja općine Vladislavci

* Mjera 22 – sufinanciranje medicinski potpomognute oplodnje mladim obiteljima s područja Općine Vladislavci
* pomoć udrugama mladih, udrugama umirovljenika te drugih organizacija civilnog društva u obliku prostora za rad, organizacijskih i financijskih potpora
* nastavak financiranja projekta pomoći za starije i nemoćne osobe
* nastavak provedbe dnevnog boravka za starije osobe uz stručni nadzor i vezane edukativne i sportske radionice
* nastavak poticanja udruga koje svojim djelovanjem promiču vrijednosti Domovinskog rata i pomažu u skrbi i pomoći braniteljima s područja općine
* nastavak ulaganja u socijalnu skrb, aktivno pomaganje udrugama koje se bave humanitarnim radom
  1. **Učinkovita javna uprava**

Unutar prioriteta planirane su sljedeće aktivnosti:

* razvoj kapaciteta Općine za provođenje strateškog planiranja, pripremu i provedbu razvojnih projekata, ostvarenje regionalne i prekogranične suradnje te višu stopu iskorištavanja nacionalnih i EU izvora sufinanciranja
* unaprijediti općinske usluge i povećati kvalitetu pristupa uslugama, uključujući unaprjeđenje općinske mrežne stranice i dinamike informiranja javnosti
* organizirati javne rasprave u svrhu informiranja javnosti o aktualnim i planiranim projektima u Općini

Navedenim se prioritetima ostvaruje misija Općina Vladislavci - zajedničkim snagama gradimo novo, europsko lice Općine Vladislavci, da svim stanovnicima osiguramo perspektivu boljitka kakvu svi priželjkujemo, i da naša voljena sela gradimo i razvijamo na ponos svih nas koji danas živimo u njima te da ih još ljepša i uređenija sačuvamo za generacije koje dolaze.

1. **MJERE RAZVOJA**

Definirane mjere razvoja usklađene su strateškim ciljevima Nacionalne razvojne strategije Republike Hrvatske do 2030. godine, kao hijerarhijski najvišim aktom strateškog planiranja sukladno odredbama Zakona o sustavu strateškog planiranja i upravljanja razvojem Republike Hrvatske.

U tablici koja je prilog provedbenom programu mjere su označene kao investicijske (I), reformske (R) ili ostale mjere (O). Određene mjere također izravno doprinose zelenoj tranziciji (Z) i digitalnoj transformaciji (D) čime će se osnažiti otpornost i ubrzati oporavak od krize uzrokovane koronavirusom.

U nastavku je dan pregled mjera i planiranih aktivnosti s rokovima izvršenja:

|  |  |  |
| --- | --- | --- |
| **Naziv cilja: SC 1. Konkurentno i inovativno gospodarstvo** | | |
| **Naziv mjere: 1.1. Razvoj kulture** | | |
| **Opis mjere:**  Mjerom se nastoji pružiti podrška aktivnostima vezanima za razvoj i promicanje kulture i kulturnih sadržaja, ulaganja u zaštitu kulturne baštine te očuvanje i promociju kulturnih i povijesnih vrijednosti, nastavak održavanja tradicionalnih manifestacija, te sanaciju postojećih društvenih domova, djelatnosti župa, kulturno-umjetničkih društava i udruga civilnog društva za redovni rad i organizaciju događanja. | | |
| **Vrijeme provedbe mjere:** siječanj 2022. - svibanj 2025. | | |
| **Doprinos provedbi nadređenog akta strateškog planiranja** | *Nacionalna razvojna strategija Republike Hrvatske do 2030. godine* | |
| **Ključne aktivnosti** | **Vrijeme provedbe** | |
| Djelatnost KUD-a Dukat Vladislavci | siječanj 2022. - prosinac 2025. | |
| Djelatnost udruge Bosanski prsten Hrastin | siječanj 2022. - prosinac 2025. | |
| Uređenje društvenog doma Vladislavci | siječanj 2022. - svibanj 2025. | |
| Uređenje društvenog doma Dopsin | siječanj 2022. – svibanj 2025. | |
| Uređenje društvenog doma Hrastin | siječanj 2022. – svibanj 2025. | |
| Pomoć za funkcioniranje župe Svetog Ivana Vladislavci | siječanj 2022. - prosinac 2025. | |
| Manifestacija Rušenje majpana u Hrastinu | siječanj 2022. - prosinac 2025. | |
| Manifestacija Ivanjsko sijelo u Vladislavcima | siječanj 2022. - prosinac 2025. | |
| Manifestacija Grahijada u općini Vladislavci | siječanj 2022. - prosinac 2025. | |
| Manifestacija Čobanijada u Općini Vladislavci | siječanj 2022. - prosinac 2025. | |
| Manifestacija Roštiljada u Općini Vladislavci | siječanj 2022. - prosinac 2025. | |
| Manifestacija Igra kolo | siječanj 2022. - prosinac 2025. | |
| Manifestacija Jeseni u Hrastinu | siječanj 2022. - prosinac 2025. | |
| Manifestacija Ivanjsko jahanje | siječanj 2022. - prosinac 2025. | |
| Manifestacija Advent u Općini Vladislavci | siječanj 2022. - prosinac 2025. | |
| **Pokazatelj rezultata** | **Početna**  **vrijednost** | **Ciljana vrijednost** |
| broj obnovljenih društvenih objekata | 0 (2021.) | 3 |
| broj organiziranih kulturnih manifestacija | 2 (2021.) | 9 |
| *Ova mjera usklađena je s EU prioritetom 5. EUROPA BLIŽA GRAĐANIMA pružanjem podrške*  *inicijativama kulturne djelatnosti u vidu rada muzeja, knjižnica, kulturno-umjetničkih društava i*  *organizacije kulturno-zabavnih manifestacija.* | | |

|  |  |  |
| --- | --- | --- |
| **Naziv cilja: SC 2. Obrazovani i zaposleni ljudi** | | |
| **Naziv mjere: 1.2. Ulaganje u sustav predškolskog odgoja i obrazovanja** | | |
| **Opis mjere:**  Mjerom se nastoji pružiti podrška aktivnostima vezanima za predškolski odgoj i obrazovanje, redovnu djelatnost vrtića, provedbu predškolskog programa obrazovanja, ulaganja u objekte predškolskih obrazovnih ustanova, unaprjeđenje uvjeta za predškolsko obrazovanje, sufinanciranje troškova vrtića te modernizaciju i unaprjeđenje usluga u sklopu predškolskog obrazovanja. | | |
| **Vrijeme provedbe mjere:** siječanj 2022. – svibanj 2025. | | |
| **Doprinos provedbi**  **nadređenog akta strateškog planiranja** | *Nacionalna razvojna strategija Republike Hrvatske do 2030. godine* | |
| **Ključne aktivnosti** | **Vrijeme provedbe** | |
| Izgradnja dječjeg vrtića u Vladislavcima | siječanj 2022. – prosinac 2023. | |
| Sufinanciranje dječjih vrtića  izvan područja općina | siječanj 2022. – prosinac 2023. | |
| Program predškole | siječanj 2022. – prosinac 2023. | |
| **Pokazatelj rezultata** | **Početna vrijednost** | **Ciljana vrijednost** |
| ukupan broj upisane djece u dječji vrtić Vladislavci | 0 (2021.) | 56 |
| *Ova mjera usklađena je s EU prioritetom 1. KONKURENTNIJA I PAMETNIJA EUROPA ulaganjem u unaprjeđenje sustava predškolskog obrazovanja i odgoja, čime se uspostavlja kvalitetni temelj budućeg obrazovanja i tržišne kompetitivnosti te osigurava podrška obiteljima i djeci uključenoj u sustav.*  *Provedba mjere doprinosi UN cilju održivog razvoja 4. Kvalitetno obrazovanje ulaganjem u*  *infrastrukturu, opremu, usluge i osoblje potrebno za kvalitetni i napredni predškolski odgoj.* | | |

|  |  |  |
| --- | --- | --- |
| **Naziv cilja: SC 2. Obrazovani i zaposleni ljudi** | | |
| **Naziv mjere: 1.3. Ulaganje u odgojno-obrazovni sustav** | | |
| **Opis mjere:**  Mjerom se nastoji pružiti podrška aktivnostima vezanima za odgoj, obrazovanje i tehničku kulturu, redovnu djelatnost osnovnih škola, unaprjeđenje uvjeta za obrazovanje, provedbu  cjeloživotnog obrazovanja, modernizaciju i unaprjeđenje obrazovne infrastrukture te dodjelu stipendija za visoko i srednjoškolsko obrazovanje. | | |
| **Vrijeme provedbe mjere:** siječanj 2022. - svibanj 2025. | | |
| **Doprinos provedbi**  **nadređenog akta strateškog planiranja** | *Nacionalna razvojna strategija Republike Hrvatske do 2030. godine* | |
| **Ključne aktivnosti** | **Vrijeme provedbe** | |
| Sufinanciranje troškova  prijevoza učenika i studenata | siječanj 2022. - svibanj 2025. | |
| Stipendije učenicima srednjih škola | siječanj 2022. – svibanj 2025. | |
| Stipendije studentima | siječanj 2022. – svibanj 2025. | |
| Nagrađivanje najboljih učenika osnovnih škola | siječanj 2022. – svibanj 2025. | |
| Sufinanciranje školske prehrane | siječanj 2022. – svibanj 2025. | |
| Financiranje nabave radnih bilježnica za učenike osnovne škole | siječanj 2022. – svibanj 2025. | |
| Nabava školskog pribora za učenike 1 razreda osnovne škole | siječanj 2022. – svibanj 2025. | |
| Nabava pribora za polaznike predškole | siječanj 2022. – svibanj 2025. | |
| Podjela poklon paketa za blagdane | siječanj 2022. – svibanj 2025. | |
| Sufinanciranje troškova polaganja vozačkog ispita srednjoškolcima i studentima | siječanj 2022. – svibanj 2025. | |
| **Pokazatelj rezultata** | **Početna vrijednost** | **Ciljana vrijednost** |
| Postotak sufinanciranja prijevoza  Učenici i studenti gradski prijevoz u gradu Osijeku | 100 % | 100 % |
| Postotak sufinanciranja međumjesnog prijevoza studenti | 50 % | 50% |
| broj stipendista - učenika | 11 | 20 |
| broj stipendista - studenata | 7 | 15 |
| *Ova mjera usklađena je s EU prioritetom 1. KONKURENTNIJA I PAMETNIJA EUROPA pružanjem podrške studentima i učenicima sufinanciranjem troškova povezanih uz školovanje poput prijevoza, kuhinje i domova. Time se osiguravaju unaprjeđeni uvjeti za ostvarivanje kvalitetnog obrazovanja.*  *Provedba mjere doprinosi UN cilju održivog razvoja 4. Kvalitetno obrazovanje ulaganjem u podršku roditeljima pri troškovima vezanim uz redovno školovanje učenika osnovnih i srednjih*  *škola te studenata.* | | |

|  |  |  |
| --- | --- | --- |
| **Naziv cilja: SC 3. Učinkovito i djelotvorno pravosuđe, javna uprava i upravljanje državnom imovinom** | | |
| **Naziv mjere: 1.4. Učinkovita javna uprava i administracija** | | |
| **Opis mjere:**  Mjerom se nastoji pružiti podrška aktivnostima vezanima za redovnu djelatnost izvršnog tijela, predstavničkih tijela i upravnih tijela JLS, pravno normativne poslove, materijalne i ostale rashode vezane za rad upravnih tijela i administracije, jačanje kompetencija i unaprjeđenje sustava lokalne uprave, nabavu dugotrajne imovine te učinkovito upravljanje javnom imovinom. | | |
| **Vrijeme provedbe mjere:** siječanj 2022. - svibanj 2025. | | |
| **Doprinos provedbi nadređenog akta strateškog planiranja** | *Nacionalna razvojna strategija Republike Hrvatske do 2030. godine* | |
| **Ključne aktivnosti** | **Vrijeme provedbe** | |
| Predstavnička i izvršna tijela | siječanj 2022. - svibanj 2025. | |
| Zajednički troškovi jedinstvenog upravnog  odjela | siječanj 2022. - svibanj 2025. | |
| Intelektualne i osobne usluge (odvjetnici,  konzultanti) | siječanj 2022. - svibanj 2025. | |
| Nabava dugotrajne imovine | siječanj 2022. - svibanj 2025. | |
| Informiranje građana o radu i aktivnostima Općine | siječanj 2022. - svibanj 2025. | |
| **Pokazatelj rezultata** | **Početna**  **vrijednost** | **Ciljana vrijednost** |
| ukupni broj pripremljenih izvještaja o provedbi  akata strateškog planiranja | 0 (2021.) | 4 |
| broj projekata financiranih iz ESI fondova, po godini | 3 (2021.) | 4 |
| *Ova mjera usklađena je s EU prioritetom 5. EUROPA BLIŽA GRAĐANIMA ulaganjem u efikasnu javnu upravu i administraciju koja će učinkovito vršiti poslove iz djelokruga JLS te razvijati dvosmjernu komunikaciju sa stanovništvom.*  *Provedba mjere doprinosi UN cilju održivog razvoja 16. Mir, pravda i snažne institucije ulaganjem u potrebnu infrastrukturu, materijale i razvoj vještina zaposlenika javne uprave.* | | |

|  |  |  |
| --- | --- | --- |
| **Naziv cilja: SC 5. Zdrav, aktivan i kvalitetan život** | | |
| **Naziv mjere: 1.5. Ulaganje u sport i rekreaciju** | | |
| **Opis mjere:**  Mjerom se nastoji pružiti podrška aktivnostima vezanima za razvoj tjelesne kulture i sporta, unaprjeđenje dostupnosti sportsko-rekreacijskih sadržaja te poticanje razvoja sporta i rekreacije, uključujući potporu radu sportskih udruga i izgradnju sportsko-rekreacijskog centra Vladislavci, izgradnjom vježbališta za fitness na otvorenom te dječjih igrališta. | | |
| **Vrijeme provedbe mjere:** siječanj 2022. - svibanj 2025. | | |
| **Doprinos provedbi**  **nadređenog akta strateškog planiranja** | *Nacionalna razvojna strategija Republike Hrvatske do 2030. godine* | |
| **Ključne aktivnosti** | **Vrijeme provedbe** | |
| Izgradnja sportsko rekreacijskog centra Vladislavci | siječanj 2024. – svibanj 2025. | |
| Izgradnja biciklističke staze na području Općine | siječanj 2022. - svibanj 2025. | |
| Izgradnja vježbališta na otvorenom za fitness u naselju Dopsin | siječanj 2022. – prosinac 2022. | |
| Izgradnja vježbališta na otvorenom za fitness u naselju Hrastin | siječanj 2023. – prosinac 2023. | |
| Izgradnja dječjih igrališta na području općine | siječanj 2022. – svibanj 2025. | |
| Osnovna djelatnost sportskih društava | siječanj 2022. – svibanj 2025. | |
| Dodjela stipendija vrhunskim sportašima | siječanj 2022. – svibanj 2025. | |
| Sanacija parkinga kod nogometnog igrališta u Dopsinu | siječanj 2022. – svibanj 2025. | |
| **Pokazatelj rezultata** | **Početna vrijednost** | **Ciljana vrijednost** |
| Broj sportskih klubova koji primaju subvenciju za rad | 2 (2021.) | 2 |
| *Ova mjera usklađena je s EU prioritetom 2. ZELENIJA I OTPORNIJA EUROPA poticajima u sferi*  *rekreacije i sporta kao bitnim faktorima održavanja kvalitete života i zdravlja.*  *Provedba mjere doprinosi UN cilju održivog razvoja 3. Zdravlje i blagostanje ulaganjem u sportsko-rekreacijske sadržaje, dječja igrališta te potporom radu sportskih društava.* | | |

|  |  |  |
| --- | --- | --- |
| **Naziv cilja: SC 5. Zdrav, aktivan i kvalitetan život** | | |
| **Naziv mjere: 1.6. Socijalna skrb i unaprjeđenje kvalitete života** | | |
| **Opis mjere:**  Mjerom se nastoji pružiti podrška aktivnostima vezanima za pružanje socijalne skrbi osjetljivim skupinama, dodjelu subvencija, pomoći i donacija, pružanje socijalne zaštite i unaprjeđenje  kvalitete života građana, skrb o hrvatskim braniteljima i članovima njihovih obitelji, pomoći civilnim invalidima te udrugama umirovljenika. | | |
| **Vrijeme provedbe mjere:** siječanj 2022. – svibanj 2025. | | |
| **Doprinos provedbi nadređenog akta strateškog**  **planiranja** | *Nacionalna razvojna strategija Republike Hrvatske do 2030. godine* | |
| **Ključne aktivnosti** | **Vrijeme provedbe** | |
| Provođenje programa pomoći i potpore starim i nemoćnim osobama – pomoć u kući | siječanj 2022. – svibanj 2025 | |
| Provođenje programa širenja mreža socijalnih usluga u zajednici | siječanj 2022. – svibanj 2025. | |
| Provođenje programa aktivno uključivanje i poboljšanje zapošljivosti te razvoj inovativnih i socijalnih usluga za ranjive skupine | siječanj 2022. – svibanj 2025. | |
| Jednokratne novčane pomoći pojedincima i obiteljima u potrebi | siječanj 2022. – svibanj 2025. | |
| Jednokratne novčane pomoći umirovljenicima povodom Božića | siječanj 2022. – svibanj 2025 | |
| Pomoć u naravi (ogrjev, režije ) | siječanj 2022. – svibanj 2025. | |
| Donacije udrugama | siječanj 2022. – svibanj 2025. | |
| Humanitarna djelatnost crvenog  križa | siječanj 2022. – svibanj 2025. | |
| Udruga umirovljenika i organizacije  civilnog društva | siječanj 2022. – svibanj 2025. | |
| **Pokazatelj rezultata** | **Početna vrijednost** | **Ciljana vrijednost** |
| broj korisnika socijalnih usluga  po godini | 180 | 250 |
| *Ova mjera usklađena je s EU prioritetom 4. EUROPA S ISTAKNUTOM SOCIJALNOM KOMPONENTOM I UKLJUČIVOSTI pružanjem podrške socijalno ugroženom stanovništvu.*  *Provedba mjere doprinosi UN cilju održivog razvoja 1. Svijet bez siromaštva pružanjem podrške*  *socijalno ugroženim osobama te podrškom radu udruga umirovljenika i udruga civilnih invalida.* | | |

|  |  |  |
| --- | --- | --- |
| **Naziv cilja: SC 5. Zdrav, aktivan i kvalitetan život** | | |
| **Naziv mjere: 1.7. Jačanje sustava primarne zdravstvene zaštite** | | |
| **Opis mjere:**  Mjerom se nastoji pružiti podrška aktivnostima vezanima za zaštitu i unaprjeđenje zdravlja građana, poboljšanje sustava pružanja javnih zdravstvenih usluga, unaprjeđenje dostupnosti usluga zdravstvene zaštite, poboljšanje opremljenosti i unaprjeđivanje uvjeta za pružanje  zdravstvenih usluga te unaprjeđenje kvalitete zdravstvenih usluga. Mjerom se planira nastaviti sufinanciranje režijskih troškova za rad ordinacije obiteljske medicine, stomatološke ordinacije i ljekarne u Vladislavcima. | | |
| **Vrijeme provedbe mjere:** siječanj 2022. – svibanj 2025. | | |
| **Doprinos provedbi**  **nadređenog akta strateškog planiranja** | *Nacionalna razvojna strategija Republike Hrvatske do 2030. godine* | |
| **Ključne aktivnosti** | **Vrijeme provedbe** | |
| Režijski troškovi ordinacije obiteljske medicine, stomatološke ordinacije i ljekarne u Vladislavcima | siječanj 2022. – svibanj 2025. | |
| Sanacija parkinga kod ordinacije obiteljske medicine, stomatološke ordinacije i ljekarne u Vladislavcima | siječanj 2022. – svibanj 2025. | |
| **Pokazatelj rezultata** | **Početna vrijednost** | **Ciljana vrijednost** |
| broj objekata javnih zdravstvenih ustanova u kojima je poboljšana opremljenost | 1 | 1 |
| *Ova mjera usklađena je s EU prioritetom 2. ZELENIJA I OTPORNIJA EUROPA alociranjem proračunskih sredstava u pokrivanje troškova povezanih s primarnom zdravstvenom zaštitom stanovnika.*  *Provedba mjere doprinosi UN cilju održivog razvoja 3. Zdravlje i blagostanje sufinanciranjem*  *troškova povezanih u zdravstvenu zaštitu.* | | |

|  |  |  |
| --- | --- | --- |
| **Naziv cilja: SC 6. Demografska revitalizacija i bolji položaj obitelji** | | |
| **Naziv mjere: 1.8. Ublažavanje negativnih demografskih trendova i izgradnja poticajnog okruženja za mlade i obitelj** | | |
| **Opis mjere:**  Mjerom se nastoji unaprijediti položaj obitelji s djecom i lakše usklađivanje poslovnih i obiteljskih obveza, povećanje stambenog fonda radi zbrinjavanja i zadržavanja obitelji na potpomognutim područjima, te uključivanje mladih na lokalnoj razini | | |
| **Vrijeme provedbe mjere:** siječanj 2022. – svibanj 2025. | | |
| **Doprinos provedbi**  **nadređenog akta strateškog planiranja** | *Nacionalna razvojna strategija Republike Hrvatske do 2030. godine* | |
| **Ključne aktivnosti** | **Vrijeme provedbe** | |
| Izgradnja novih stambenih objekata i kupovina stambenih objekata na području Općine Vladislavci | siječanj 2022. – svibanj 2025. | |
| Sufinanciranje priključenja na vodoopskrbnu mrežu | siječanj 2022. – svibanj 2025. | |
| Pomoć novorođenom djetetu | siječanj 2022. – svibanj 2025. | |
| Sufinanciranje medicinski potpomognute oplodnje mladim obiteljima | siječanj 2022. – svibanj 2025. | |
| Sufinanciranje rada udruga mladih | siječanj 2022. – svibanj 2025 | |
| **Pokazatelj rezultata** | **Početna vrijednost** | **Ciljana vrijednost** |
| Ukupan broj rođene djece | 24 | 30 |

|  |  |  |
| --- | --- | --- |
| **Naziv cilja: SC 7. Sigurnost za stabilan razvoj** | | |
| **Naziv mjere: 1.9. Unaprjeđenje vatrogastva i civilne zaštite** | | |
| **Opis mjere:**  Mjerom se nastoji pružiti podrška aktivnostima vezanima za pružanje vatrogasne i civilne zaštite, uspostavu i unaprjeđenje sustava civilne zaštite, poboljšanje opremljenosti i kapaciteta  protupožarnih snaga, promotivne aktivnosti protupožarne zaštite te organizaciju i redovan rad sustava civilne zaštite na području Općine Vladislavci. | | |
| **Vrijeme provedbe mjere:** siječanj 2022. – svibanj 2025. | | |
| **Doprinos provedbi**  **nadređenog akta strateškog planiranja** | *Nacionalna razvojna strategija Republike Hrvatske do 2030. godine* | |
| **Ključne aktivnosti** | **Vrijeme provedbe** | |
| Osnovna djelatnost vatrogasne zajednice | siječanj 2022. – svibanj 2025. | |
| Osnovna djelatnost javne vatrogasne postrojbe | siječanj 2022. – svibanj 2025. | |
| Civilna zaštita | siječanj 2022. – svibanj 2025. | |
| Izgradnja garaže DVD Vladislavci | siječanj 2022. – prosinac 2025. | |
| **Pokazatelj rezultata** | **Početna vrijednost** | **Ciljana vrijednost** |
| ukupni broj osposobljenih članova dobrovoljnih vatrogasnih društava | 29 | 35 |
| *Ova mjera usklađena je s EU prioritetom 2. ZELENIJA I OTPORNIJA EUROPA ulaganjem u kompetencije, vještine i kapacitete službi za hitne intervencije, posebno vatrogasnih društava i civilne zaštite.*  *Provedba mjere doprinosi UN cilju održivog razvoja 3. Zdravlje i blagostanje razvojem kapaciteta*  *vatrogasnih društava i članova civilne zaštite.* | | |

|  |  |  |
| --- | --- | --- |
| **Naziv cilja: SC 8. Ekološka i energetska tranzicija za klimatsku neutralnost** | | |
| **Naziv mjere: 1.10. Učinkovito komunalno gospodarenje** | | |
| **Opis mjere:**  Mjerom se nastoji pružiti podrška aktivnostima vezanima uz sufinanciranje mjera energetske učinkovitosti stanovništvu, mjere za izgradnju i održavanje komunalne infrastrukture, razvoj i unaprjeđenje različitih infrastrukturnih sustava, rekonstrukciju, izgradnju i investicijsko održavanje komunalnih objekata i opreme, održavanje javnih površina, čišćenje i uređenje građevina i uređaja javne namjene, poboljšanje komunalne opremljenosti, upravljanje grobljima. | | |
| **Vrijeme provedbe mjere:** siječanj 2022. – svibanj 2025. | | |
| **Doprinos provedbi nadređenog akta strateškog**  **planiranja** | *Nacionalna razvojna strategija Republike Hrvatske do 2030. godine* | |
| **Ključne aktivnosti** | **Vrijeme provedbe** | |
| Energetska učinkovitost i energetska obnova obiteljskih kuća | siječanj 2022. – svibanj 2025 | |
| Održavanje komunalne infrastrukture | siječanj 2022. – svibanj 2025. | |
| Oprema za komunalni pogon | siječanj 2022. – svibanj 2025. | |
| **Pokazatelj rezultata** | **Početna vrijednost** | **Ciljana vrijednost** |
| Održavane javne površine u m2 | 17000 | 17000 |
| *Ova mjera usklađena je s EU prioritetom 5. EUROPA BLIŽA GRAĐANIMA te doprinosi zelenoj tranziciji ulaganjem u efikasno upravljanje komunalnom infrastrukturom i energetsku učinkovitost nekretnina i opreme javne uprave.*  *Provedba mjere doprinosi UN cilju održivog razvoja 11. održivi gradovi i zajednice provedbom modernizacije i podizanja učinkovitosti opreme i objekata u vlasništvu komunalnog društva.* | | |

|  |  |  |
| --- | --- | --- |
| **Naziv cilja: SC 8. Ekološka i energetska tranzicija za klimatsku neutralnost** | | |
| **Naziv mjere: 1.11. izgradnja energetsku učinkovite javne rasvjete** | | |
| **Opis mjere:**  Mjerom se nastoji pružiti podrška aktivnostima vezanima izgradnju javne rasvjete između naselja Vladislavci - Kudeljara i Kudeljara - Hrastin, kako bi se podigla razina energetske učinkovitosti i povećao stupanj prometne sigurnosti. | | |
| **Vrijeme provedbe mjere:** siječanj 2022. - svibanj 2025. | | |
| **Doprinos provedbi nadređenog akta strateškog planiranja** | *Nacionalna razvoja strategija Republike Hrvatske do 2030. godine* | |
| **Ključne aktivnosti** | **Vrijeme provedbe** | |
| Izgradnja javne rasvjete Vladislavci - Kudeljara | siječanj 2022. - prosinac 2022. | |
| Izgradnja javne rasvjete Kudeljara -Hrastin | Siječanj 2023. – prosinac 2023. | |
| Rashodi za uređaje i javnu rasvjetu | siječanj 2022. - svibanj 2025. | |
| **Pokazatelj rezultata** | **Početna vrijednost** | **Ciljana vrijednost** |
| ukupni broj novih energetski visokoučinkovitih rasvjetnih tijela javne rasvjete | 0 (2021.) | 20 |
| *Ova mjera usklađena je s EU prioritetom 2. ZELENIJA I OTPORNIJA EUROPA te doprinosi zelenoj tranziciji ulaganjem u suvremenu, energetski učinkovitu javnu rasvjetu s dvostrukim benefitima višeg stupnja prometne sigurnosti i nižih energetskih zahtjeva.*  *Provedba mjere doprinosi UN cilju održivog razvoja 9. Industrija, inovacije i infrastruktura*  *izgradnjom energetski učinkovite i suvremene javne rasvjete.* | | |

|  |  |  |
| --- | --- | --- |
| **Naziv cilja: SC 8. Ekološka i energetska tranzicija za klimatsku neutralnost** | | |
| **Naziv mjere: 1.12. Gospodarenje otpadom i povezanom infrastrukturom** | | |
| **Opis mjere:**  Mjerom se nastoji pružiti podrška aktivnostima vezanima za izgradnju, rekonstrukciju i održavanje dijela komunalne infrastrukture potrebnog za gospodarenje otpadom, uključujući nabavu opreme, upravljanje reciklažnim dvorištem, sanaciju odlagališta i provedbu plana gospodarenja otpadom. | | |
| **Vrijeme provedbe mjere:** siječanj 2022. - svibanj 2025. | | |
| **Doprinos provedbi**  **nadređenog akta strateškog planiranja** | *Nacionalna razvojna strategija Republike Hrvatske do 2030. godine* | |
| **Ključne aktivnosti** | **Vrijeme provedbe** | |
| Upravljanje Reciklažnim dvorištem | siječanj 2022. - svibanj 2025. | |
| Nabava posuda za odvojeno prikupljanje otpada | siječanj 2022. - svibanj 2025. | |
| Higijeničarska služba | siječanj 2022. - svibanj 2025. | |
| **Pokazatelj rezultata** | **Početna vrijednost** | **Ciljana vrijednost** |
| godišnja količina prikupljenog otpada za recikliranje (u  tonama) | 120 (2021.) | 120 |
| *Ova mjera usklađena je s EU prioritetom 2. ZELENIJA I OTPORNIJA EUROPA te doprinosi zelenoj tranziciji ulaganjem u sanaciju nelegalnih odlagališta otpada i unaprjeđenjem stupnja recikliranja prikupljenog otpada.*  *Provedba mjere doprinosi UN cilju održivog razvoja 9. Industrija, inovacije i infrastruktura*  *ulaganjem u odvoz otpada i sanaciju nelegalnih odlagališta otpada.* | | |

|  |  |  |
| --- | --- | --- |
| **Naziv cilja: SC 8. Ekološka i energetska tranzicija za klimatsku neutralnost** | | |
| **Naziv mjere: 1.13. Ulaganje u održivo upravljanje prostorom** | | |
| **Opis mjere:**  Mjerom se nastoji pružiti podrška aktivnostima vezanima za prostorno planiranje, održivo korištenje i održavanje prostora i javne imovine te rekonstrukcija značajnih javnih površina. | | |
| **Vrijeme provedbe mjere:** siječanj 2022. - svibanj 2025. | | |
| **Doprinos provedbi**  **nadređenog akta strateškog planiranja** | *Nacionalna razvoja strategija Republike Hrvatske do 2030. godine* | |
| **Ključne aktivnosti** | **Vrijeme provedbe** | |
| Održavanje javnih površina | siječanj 2022. - svibanj 2025. | |
| Održavanje groblja | siječanj 2022. - svibanj 2025. | |
| Izgradnja pješačkih staza na grobljima Vladislavci, Dopsin i Hrastin | siječanj 2022. – svibanj 2025. | |
| Izgradnja i rekonstrukcija ograda na grobljima u Vladislavcima, Dopsinu i Hrastinu | siječanj 2022. – svibanj 2025. | |
| Izgradnja pristupne ceste do groblja u Vladislavcima | siječanj 2022. - svibanj 2025. | |
| Izgradnja pristupne ceste do groblja u Dopsinu | siječanj 2022. - svibanj 2025. | |
| Rekonstrukcija kapelice na groblju u Dopsinu | siječanj 2022. - svibanj 2025. | |
| Rekonstrukcija javne površine oko crkve Svetog Roka u Hrastinu | siječanj 2022. – svibanj 2025. | |
| **Pokazatelj rezultata** | **Početna vrijednost** | **Ciljana vrijednost** |
| održavane javne površine u m2 | 17000 (2021.) | 17000 |
| *Ova mjera usklađena je s EU prioritetom 5. EUROPA BLIŽA GRAĐANIMA efikasnim održavanjem svima dostupnih javnih površina.*  *Provedba mjere doprinosi UN cilju održivog razvoja 11. Održivi gradovi i zajednice učinkovitim i održivim upravljanjem i održavanjem javnih površina.* | | |

|  |  |  |
| --- | --- | --- |
| **Naziv cilja: SC 9. Samodostatnost u hrani i razvoj biogospodarstva** | | |
| **Naziv mjere: 1.14. Unaprjeđenje poljoprivredne djelatnosti** | | |
| **Opis mjere:**  Mjerom se nastoji pridonijeti razvoja poljoprivrede na području Općine Vladislavci,  kako bi se povećala konkurentnost obiteljskih gospodarstava i podigla kvaliteta života na ruralnom području Općine Vladislavci, kao i potaknulo održivo korištenje poljoprivrednog zemljišta na cijelom području gospodarenja | | |
| **Vrijeme provedbe mjere:** siječanj 2022. - svibanj 2025. | | |
| **Doprinos provedbi nadređenog akta strateškog planiranja** | *Nacionalna razvoja strategija Republike Hrvatske do 2030. godine* | |
| **Ključne aktivnosti** | **Vrijeme provedbe** | |
| Dodjela potpora malih vrijednosti u poljoprivredi | siječanj 2022. - svibanj 2025. | |
| Izgradnja ceste poljoprivredne namjene u Dopsinu | siječanj 2022. - svibanj 2025. | |
| **Pokazatelj rezultata** | **Početna vrijednost** | **Ciljana vrijednost** |
| Ukupan broj poljoprivrednika | 40 | 40 |
| *Ova mjera usklađena je s EU prioritetom 2. ZELENIJA I OTPORNIJA EUROPA te doprinosi zelenoj tranziciji podrškom poljoprivrednicima za proizvodnju kvalitetnih, zdravih i tržišno kompetitivnih proizvoda.*  *Provedba mjere doprinosi UN cilju održivog razvoja 9. Industrija, inovacije i infrastruktura*  *poticajima za ekološku i tržišno kompetitivnu poljoprivredu.* | | |

|  |  |  |
| --- | --- | --- |
| **Naziv cilja: SC 10. Održiva mobilnost** | | |
| **Naziv mjere: 1.15. Ulaganje u prometnu infrastrukturu i mobilnost** | | |
| **Opis mjere:**  Mjerom se nastoji pružiti podrška aktivnostima vezanima za izgradnju, rekonstrukciju i održavanje prometne infrastrukture, uključujući rekonstrukciju, izgradnju i asfaltiranje nerazvrstanih cesta u naseljima, izgradnju trgova modernizaciju i izgradnju javnih površina poput nogostupa i pješačkih staza, parkirališta i prometnih oznaka. | | |
| **Vrijeme provedbe mjere:** siječanj 2022. - svibanj 2025. | | |
| **Doprinos provedbi**  **nadređenog akta strateškog planiranja** | *Nacionalna razvoja strategija Republike Hrvatske do 2030. godine* | |
| **Ključne aktivnosti** | **Vrijeme provedbe** | |
| Rekonstrukcija nerazvrstanih cesta na području Općine Vladislavci | siječanj 2022. - svibanj 2025. | |
| Rekonstrukcija pješačkih staza na području Općine Vladislavci | siječanj 2022. - svibanj 2025. | |
| Izgradnja trga u središtu naselja Dopsin | siječanj 2022. – svibanj 2025. | |
| Izgradnja trga u središtu naselja Hrastin | siječanj 2022. – svibanj 2025. | |
| Izgradnja pješačkih staza između naselja Vladislavci – Dopsin | siječanj 2022. - svibanj 2025. | |
| Izgradnja pješačkih staza između naselja Vladislavci – Hrastin | siječanj 2022. - svibanj 2025 | |
| **Pokazatelj rezultata** | **Početna vrijednost** | **Ciljana vrijednost** |
| Km novih pješačkih staza | 0 | 2 |
| *Ova mjera usklađena je s EU prioritetom 3. POVEZANIJA EUROPA te doprinosi zelenoj tranziciji uvođenjem čišćih, jeftinijih i zdravijih oblika prijevoza izgradnjom pješačke infrastrukture te sanacijom klizišta kojima se pridonosi sigurnoj i održivoj prometnoj politici.*  *Provedba mjere doprinosi UN cilju održivog razvoja 9. Industrija, inovacije i infrastruktura*  *ulaganjem u sigurnu cestovnu infrastrukturu koja omogućuje suvremene razine migracijske i gospodarske komunikacije.* | | |

|  |  |  |
| --- | --- | --- |
| **Naziv cilja: SC 12. Razvoj potpomognutih područja i područja s razvojnim posebnostima** | | |
| **Naziv mjere: 1.16. Razvoj pametne i održive općine** | | |
| **Opis mjere:**  Mjerom je predviđeno uvođenje IKT, internetsko povezivanje objekata, upotreba pametnih mreža, povećanje energetske učinkovitosti, smanjenje onečišćenja te kreiranje inovativnih rješenja za unaprjeđenje | | |
| **Vrijeme provedbe mjere:** siječanj 2022. – svibanj 2025. | | |
| **Doprinos provedbi nadređenog akta strateškog**  **planiranja** | *Nacionalna razvoja strategija Republike Hrvatske do 2030. godine* | |
| **Ključne aktivnosti** | **Vrijeme provedbe** | |
| Nabava pametnih kamera za nadzor javnih površina | siječanj 2022. – svibanj 2025 | |
| **Pokazatelj rezultata** | **Početna vrijednost** | **Ciljana vrijednost** |
| udio naseljenih dijelova pokrivenih javnom rasvjetom | 3 (2021.) | 3 |

1. **OKVIR ZA PRAĆENJE I IZVJEŠTAVANJE**

Praćenje i vrednovanje sastavni su dijelovi procesa strateškog planiranja. Praćenje napretka u provedbi provedbenog programa Općine Vladislavci obuhvaća procese prikupljanja, analize i usporedbe podataka o utvrđenim pokazateljima rezultata kojima se sustavno prati napredak provedbe mjera utvrđenih u aktu strateškog planiranja.

Rokovi i postupci praćenja i izvještavanja o provedbi akata strateškog planiranja propisani su Pravilnikom o rokovima i postupcima praćenja i izvještavanja o provedbi akata strateškog planiranja od nacionalnog značaja i od značaja za jedinice lokalne i područne (regionalne) samouprave („Narodne novine“, br. 6/19).

Sukladno Pravilniku ciljevi praćenja i izvještavanja su:

* sustavno praćenje uspješnosti provedbe ciljeva i mjera akata strateškog planiranja
* učinkovito upravljanje provedbom akata strateškog planiranja i kontinuirano unapređivanje javne politike korištenjem rezultata praćenja i izvještavanja
* pružanje pravovremenih i relevantnih osnova donositeljima odluka prilikom određivanja prioriteta razvojne politike, donošenja odluka na razini strateškog planiranja i reviziju akata strateškog planiranja kroz analizu učinka, ishoda i rezultata provedenih ciljeva i mjera
* utvrđivanje nenamjernih pozitivnih i negativnih posljedica provedbe planskih dokumenta
* povezivanje politike, programa, prioriteta, mjera i razvojnih projekata i
* osiguranje transparentnosti i odgovornosti za korištenje javnih sredstava i izvještavanje javnosti o učincima potrošnje javnih sredstava.

Za potrebe praćenja napretka u provedbi mjera i ostvarivanju povezanih pokazatelja rezultata nositelj izrade provedbenog programa izvještava izvršno tijelo. U pripremi izvješća sudjeluju lokalni koordinatori koji su odgovorni za praćenje i izvještavanje o provedbi akata strateškog planiranja sukladno Zakonu. Općinsko vijeće zaprima i odobrava izvješća te daje preporuke za unaprjeđenje izvršavanja. Okvir za praćenje provedbe sadržan je u Prilogu 1., koji je sastavni dio ovog Provedbenog programa.